## Kokkuvõte Valga Vallavalitsuse olulisematest tulemustest ja tegevustest

## juunis, juulis ja augustis 2018

**Välisprojektide ja arenguteenistus**

1. Ettevõtlusspetsialist Triin Roo osales projekti GoSmart koosolekul Tartus ja National Geographic projektikoosolekul Võrus.
2. Projekti Valga-Valka Mobility raames tutvustas Valga-Valka ettevõtluskeskkonna ja piiriülese tööjõuliikumise uuringu tulemusi kõigile projektipartneritele konsultatsiooniettevõte Civitta. Osalesid asevallavanem Viktor Mägi ja ettevõtlusspetsialist Triin Roo.
3. Asevallavanem Viktor Mägi ning kogukonna- ja koostööprojektide spetsialist Marika Muru osalesid Lüllemäel Valga valla kogukondade kokkusaamisel Valgamaa Partnerluskogu ning Otepää ja Valga Vallavalitsuse ühisprojekti „Kogukondade võrgustiku arendamine“ raames. Kohtumiste eesmärgiks on toimiv külade/kogukondade omavaheline koostöö ning suhtlus kohaliku omavalitsusega.
4. Toimusid vestlused kandidaatidega välisprojektide juhtivspetsialisti ametikohale. Osalesid asevallavanem Viktor Mägi, ettevõtlusspetsialist Triin Roo ja kogukonna- ja koostööprojektide spetsialist Marika Muru. 25.06 alustas välisprojektide juhtivspetsialisti ametikohal tööd Lea Vutt.
5. Valga valla arengukava 2019-2023 koostamise teemarühmade arutelul Valga Kultuuri- ja Huvialakeskuses osalesid asevallavanem Viktor Mägi ja ettevõtluse spetsialist Triin Roo.
6. Kogukonna- ja koostööprojektide spetsialist Marika Muru osales 4.-6. juunini Brüsselis Europe Directi teabekeskuste aastakoosolekul.
7. Valga valla arengukava juhtrühma koosolekul ja ettevõtluse rakkerühma kokkusaamisel Väimelas osalesid asevallavanem Viktor Mägi ja ettevõtlusspetsialist Triin Roo.
8. Tööstusalade ühendusteede projekti meeskonna tegevuste ja ajakava arutelul osalesid asevallavanem Viktor Mägi ja ettevõtlusspetsialist Triin Roo.
9. Asevallavanem Viktor Mägi osales kohtumisel riigihalduse ministri Janek Mäggiga.
10. Asevallavanem Viktor Mägi, ettevõtlusspetsialist Triin Roo, välisprojektide juhtivspetsialist Lea Vutt ja kogukonna- ja koostööprojektide spetsialist Marika Muru osalesid Tartus projekti GoSmart tutvustusel ja Valga valla arengukava arutelul, mille peamiseks eesmärgiks oli arengukava koostamise tegevuskava planeerimine. Arutelu juhtis konsultant Rivo Noorkõiv.
11. Ettevõtlusspetsialist Triin Roo osales projekti EPICAH (Effectiveness of Policy Instruments for Cross Border Advancement in Heritage) kohtumisel Valgas.
12. Kogukonna- ja koostööprojektide spetsialist Marika Muru osales kohaliku omaalgatuse programmile esitatud taotluste hindamiskoosolekul Otepääl.
13. Ettevõtlusspetsialist Triin Roo osales rahandusministeeriumi korraldatud Kagu-Eesti programmi arutelul Otepääl. Avakohtumise eesmärk oli arutleda programmi peamiste eesmärkide, oodatavate tulemuste ning edasise ettevalmistusprotsessi üle, samuti seoste üle koostatavate maakonna arengustrateegiate ja Kagu-Eesti tegevuskava 2015-2020 eesmärkidega.
14. Kogukonna- ja koostööprojektide spetsialist Marika Muru osales Valga laste ja perede heaolu toetava arengukava koostamise töörühma koosolekul.
15. Hajaasustuse programmi esitatud taotluste menetlemine. Tähtajaga 11. juuni laekus Valga vallast 20 taotlust.
16. Asevallavanem Viktor Mägi ja kogukonna- ja koostööprojektide spetsialist Marika Muru osalesid hajaasustuse programmi hindamiskomisjoni töös. 28.06 tutvus komisjon kõigi esitatud taotlustega kohapeal. 29.06 toimus taotluste hindamiskoosolek.
17. Võõrustasime Tori valla arengu- ja planeeringuosakonda. Osalesid asevallavanem Viktor Mägi, kogukonna- ja koostööprojektide spetsialist Marika Muru ja välisprojektide juhtivspetsialist Lea Vutt.
18. 18.07 sõlmitud EASiga toetusleping Lüllemäe põhikooli võimla rekonstrueerimiseks.
19. Europe Direct projekti raames osalesid kogukonna- ja koostööprojektide spetsialist Marika Muru ja välisprojektide juhtivspetsialist Lea Vutt Valgamaa noorte suvekoolis Euroopa Vabatahtlikku Teenistust tutvustava töötoaga. Suvekooli tegevustega tutvus ka asevallavanem Viktor Mägi.
20. 26.-29.07 võõrustasid asevallavanem Viktor Mägi, kommunikatsioonijuht Põim Kama ja välisprojektide juhtivspetsialist Lea Vutt külalisi Hispaaniast, Valga linnast. Külalised tutvusid Eesti suitsusauna traditsiooniga, Valga valla looduskaunite paikadega ning külastasid Valga muuseumi ja MilFesti.
21. Välisprojektide juhtivspetsialist Lea Vutt osales projekti Valga-Valka Mobility projektikohtumisel Tallinnas.
22. Valgamaa Partnerluskogu strateegia seire töörühma koosolekul Valgas osales kogukonna- ja koostööprojektide spetsialist Marika Muru.
23. Kohtumisel Valgamaa Partnerluskogu tegevjuhi Tiina Ivaskiga osales välisprojektide juhtivspetsialist Lea Vutt. Teemaks kollase raami ümberpaigutamise võimalused Valga linnas seoses uue linnasüdame projektiga.
24. Toimunud on mitmed Valga-Valka linnasüdame turundus- ja kommunikatsiooniplaani koostamise koosolekud, milles osalesid asevallavanem Viktor Mägi, kommunikatsioonijuht Põim Kama, Anni Teetsmann ja välisprojektide juhtivspetsialist Lea Vutt.
25. Välisprojektide juhtivspetsialist Lea Vutt ja asevallavanem Viktor Mägi on osalenud mitmetel koosolekutel projekti Green Railway raames. Teemadeks projekti vahearuande esitamine ja audiitori küsimustele vastamine, marsruudi märgistamine, infotahvlite ja interaktiivse ekraani sisu loomine, promoürituse korraldamine Harglas.

**Ehitus- ja planeerimisteenistus**

1. Jätkub Valga linna üldplaneeringu koostamine. Koostatakse lähteseisukohti uue valla üldplaneeringu koostamiseks.
2. Vaadatakse üle kehtestatud aga lõpetamata detailplaneeringud.
3. Lõppevad Valga linna keskväljaku ehitustööd.
4. Kuperjanovi 12 elamu rekonstrueerimise põhiprojekti raames viiakse läbi hoone värviuuringud nii siseruumides, kui välisseintel.
5. Valmistatakse ette uut riigihanget koolihoone Kungla tn 16 rekonstrueerimistööde teostaja leidmiseks. Eelnev avatud hankemenetlusena läbi viidud riigihange nurjus, kuna pakkumused ületasid eelarvelisi vahendeid.
6. Jätkuvad Priimetsa kooli ja staadionihoone projekteerimistööd. Valminud on koolihoone eelprojekt, mis vajab veel kooskõlastamist Muinsuskaitseameti ja Päästeameti poolt.
7. Läbi on viidud riigihange Lüllemäe kooli võimla ehitaja leidmiseks. Sõlmitud on hankeleping ja ehituse avakoosolek toimub lähipäevil.
8. Läbi viidud Taheva peremajade ehitusjärgne ülevaatus. Koostati akt hoonete vastuvõtmiseks. Ootame täiendavat täitedokumentatsiooni hoonete kasutuslubade menetlemiseks.
9. Välja on kuulutatud Taheva Sanatooriumi reoveepuhasti rekonstrueerimise hange.
10. Läbi on viidud riigihange Roosi ja Piiri tänavate ning Kungla tänava kuuride lammutamiseks. Leping on sõlmitud, tööd algavad lähiajal.
11. Lõppenud on töötute aktiviseerimiskeskuse Piiri tänava poolse hoone avariiremont. Hoone ülevaatus on teostatud ja tööd vastu võetud.
12. Lõppenud on ehitustööd Lüllemäel Karule hooldekodus, kus remonditi seenekahjustusega põrand ja selle juurde kuuluvad tarindid.
13. Jätkuvad lasteaed Buratino projekteerimistööd hoone energiatõhusamaks muutmiseks.
14. Ühinenud valdade pooleli olnud maareformi toimingutega jätkamine.
15. Ehitus ja kasutuslubade väljastamine.

**Haridus- ja kultuuriteenistus**

1. 6.-11. juunini toimunud Valga-Valka kaksiklinnade festivali üldkoordineerimine, kavade koostamine ja kokkulepete sõlmimine esinejatega.
2. 6. juunil toimus Valga valla parimate lõpetajate, ainetundjate ning nende juhendate vastuvõtt
3. 11. juunil osalesid asevallavanem ja haridusspetsialist Aasta õpetaja valimise komisjoni töös.
4. 23. juunil Valka laululaval toimunud Läti-Eesti ühise jaanipeo korralduses osalemine.
5. 8. juulil korraldati koostöös EV 100 meeskonnaga Valga raudteejaamas kontsert-etendus „Teekond“. Esinesid Estica ja Vanemuise puhkpillikvintetid. Külastajaid 65.
6. 10.-29. juulini toimunud Valga-Valka seitsme kiriku suvemuusika festivali üldkoordineerimine ja kokkulepete sõlmimine esinejatega. Kuu jooksul oli muusikahuvilistel võimalus osaleda 7 kontserdil ja festivali külastas üle 600 muusikahuvilise.
7. 3. augustil korraldati koostöös OÜ Uus Kontsert Valga Jaani kirikus Liene Andreta Kalnciema (orel, Läti) ja Ka Bo Chani (kontratenor, Eesti) kontsert. Külastajaid 41.
8. 19.-22. augustini festivali „Augustitähed Valgas“ korralduses osalemine.
9. 24. augustil kogunevad Valga valla haridusjuhid õppeaasta alguse nõupidamisele
10. 29. augustil Valgamaa hariduskonverents „Uued tuuled“
11. Koostati koostöös Valga linna allasutuste ja kodanike ühendustega 2018. aasta juuni, juuli ja augusti kuu Valga linna sündmuste kalenderplaan, mida on kõigil võimalik vaadata Valga valla kodulehelt.

**Valga valla koolide uue õppeaasta avaaktused**

**1. septembril**  
Valga Põhikool kell 10.00 ja kell 12.00  
Tsirguliina Kool kell 10.00  
Valga Priimetsa Kool kell 12.00   
Lüllemäe Põhikool kell 13.00

**3. septembril**Valga Kaugõppegümnaasium kell 8.30  
Õru Lasteaed-Algkool kell 9.00  
Hargla Kool kell 9.00

***Lisainformatsioon suursündmuste kohta:***

*2. juunil toimus esmakordselt Valga Jaani kirikus EELK Valga praostkonna laulupäev. Kontsert-jumalateenistusel toimus õpetaja Margus Suvi introduktsioon. Osalejaid ligikaudu 200.*

*7. juulil toimus Valga/Valka kohvikute päev. Osales 11 kohvikut ja kõiki kohvikuid külastas kokku ligikaudu 2 000 inimest.*

*7. juulil toimus Valgas Säde pargis „Säde aiapidu“. Külastajaid koos korraldajatega oli 600.*

*28. juulil toimus Valga linna eri paigus X Rahvusvaheline Valga Militaarajaloo Festival. Külastajaid oli ligikaudu 17 500.*

***Mittetulundusühingute poolt korraldatavad suuremad üritused.***

*10. augustil toimus MTÜ ELK korraldusel Pedeli ääres Jõekääru kontsert. Külastajaid 660.*

*Kogu sündmuste kava on leitav Valga valla kodulehelt ja kultuuriasutuste kodulehtedelt.*

**Kommunikatsiooniteenistus**

1. Jätkuvalt tegeletakse kodulehe arendamisega. Prioriteetseks on lisaks jooksva uudisvoo haldamisele tõstetud avaliku teabe seadusest tulenevate kohustuste täitmine ning vallaelanikele suunatud asjaajamisjuhiste korrastamine. Juunis viidi koduleht uuele struktuurile, mis käsitleb teemasid valdkondade kaupa ja sihtgrupipõhiselt. Kodulehega tegelevatele ametnikele korraldati kodulehe arendamise koolitus, mille viis läbi lehe platvormi pakkuv OÜ Andmevara. Liitunud omavalitsuste vanade veebilehtede sisu arhiveeriti ning lehed suleti juunis avalikule vaatele. 2. Seoses Valga valla uue sümboolika kasutusele võtmisega on tegeletud valla meenetele visuaalse lahenduse väljatöötamise ning tarviliku meenevaliku tellimisega. 3. Juunis viidi läbi valla ajalehe välja andmise hange. Leping sõlmiti OÜ-ga Kuldne Lammas. Tulenevalt ettevõtjate huvist reklaami avaldamise vastu kinnitati 1. augusti vallavalitsuse istungil ajalehe Valga Teataja reklaami hinnakiri. Juuli lõpus ja augusti alguses koguti, toimetati ja tõlgiti lehe esmanumbri sisu, mis ilmub trükist 15. augustil.4. Ajakirjandus on huvi tundnud Valga haigla sünnitusosakonna, linna keskväljaku, prügimajanduse, teede ja linna tänavate remondi ja hoolduse, heakorra, ohtlike hoonete, valla kaadripoliitika, ettevõtluskeskkonna ja investeeringute, rahvastikuküsimuste ning valla sümboolika kohta.5. Raadios RUUT FM Valgalase pooltunnis käsitletud teemadeks on olnud Valga/Valka kaksiklinna festival, Võru tänava ehitustööd, Lüllemäe põhikooli tegemised, sissetulekutest mittesõltuvad sotsiaaltoetused ja vanemlusprogramm „Imelised aastad“, Valga kesklinna uuenemine ning teised suuremad ehitusprojektid, Valga/Valka kodukohvikutepäev, Muuseumiöö ja Säde aiapidu, perekonnaseisutoimingud, Valga haigla töökorraldus pärast sünnitusosakonna sulgemist, Militaarajaloofestival, valla olulisemad välisprojektid, Jõekääru kontsert ning Keskväljaku avamist saatev festival Augustitähed Valgas 2018, muinsuskaitseameti tegemised ja muinsuskaitse alal paiknevate hoonete seisukord, probleemid ning toetused ja teenused, mida muinsuskaitseamet saab pakkuda hoonete omanikele.6. Koostöös kultuuri- ja haridusteenistuse ning EV100 toimkonnaga on ette valmistatud Valga keskväljaku avamist. 7. Koostöös välisprojektide ja arenguteenistusega võõrustati juulis delegatsiooni Valga nimelisest sõpruslinnast Hispaanias.8. Kommunikatsioonijuht on osalenud valla arengukava aruteludes. Läbi viidi arengukava ideekorje vallaelanikele. 9. Osaleti erinevatel valla üritustel, võistlustel ja näituste avamistel, mis leidsid kajastamist valla kodulehel ning Facebookis. 10. Kirjutati pressiteateid ja uudiseid valla tegemistest.

|  |  |
| --- | --- |
| **Kantselei** |  |

Rahvastikuregistri andmetel oli Valga  vallas seisuga 01.08.2018  16549   elanikku, nendest mehi 8050, naisi 8499.

Valga vald:

**juunis toimunud sündmused:**

Oma elukoha registreeris  24 inimest, kellest saabusid välisriigist 3

Valga vallast lahkus 43 isikut, neist välisriiki 11

Valga valda sündis 16 uut ilmakodanikku(12 poissi ja 4 tüdrukut), nendest registreeriti  Valga vallavalitsuses 11 sündi

Suri 13 valla elanikku (8 meest ja 5 naist) , Valga vallavalitsuses registreeriti 11 surma

Registreeriti 8 abielu ja lahutati 4.

23. isikule moodustati isikukood, rahvastikuregistrisse sisestati 5 kohtudokumenti ja 10 välisriigis väljaantud dokumenti.

**juulis toimunud sündmused :**

Oma elukoha registreeris 54 inimest , kellest saabusid välisriigist 12.

Valga vallast lahkus 38 isikut, neist välisriiki 7

Valga valda sündis 17 uut ilmakodanikku ( 14 tüdrukut ja 3 poissi)

Suri 22  Valga valla elanikku ( 12 meest ja 10 naist), Valga vallavalitsuses registreeriti 19 isiku surm.

Registreeriti 10 abielu , abielulahutusi ei registreeritud.

18. isikule moodustati isikukood, rahvastikuregistrisse sisestati  10 välisriigis välja antud dokumenti ( 2 abielu, 1 lahutus ja 7 sünnitunnistust)

**09.augusti seisuga toimunud sündmused:**

Valga valda on registreerinud augustis oma elukoha 4 inimest, lahkunud 8.

Sündis 3 uut ilmakodanikku (2 poissi ja 1 tüdruk)

Suri 6  valla elanikku (4 meest ja 2 naist)

Registreeriti 12 abielu, lahutati 1 abielu

6. isikule on moodustatud isikukood, rahvastikuregistrisse on sisestatud 5 välisriigis välja antud dokumenti.

Lisaks igapäevastele dokumentide koostamisele ja registreerimisele on vallavalitsuse kantseleisse 1.juunist kuni 31.juulini sisse tulnud lahendamiseks 713 dokumenti (avaldused, pöördumised, teabenõuded, arupärimised jne), mis on vallavalitsuse töötajate poolt saanud lahenduse vastuskirjana, võetud menetlusse või vastatud suuliselt.

**Munitsipaalvara ja vallahoolduse teenistus**

1. **Valla heakorra valdkonnas ( heakorraspetsialistide ja valla hooldusspetsialistide haldusalas):**

Valga linnas

* + - 1. Koguti ja transporditi jäätmejaama olmejäätmeid käsiprügikastidest ca 50 tonni, ehitusjäätmeid 3,0 tonni, biolagunevaid jäätmeid (lehe ja oksarisu) ca 30 t
      2. Osaleti linnaürituste (Milfest , triatlon, linnapäevad, laadad)logistika tagamisel , heakorra -koristustöödel, liikluskorralusvahendite paigaldamisel

3) Puhastati harjamise teel kergliiklusteid

4) Parandati linnapargi sild (kandevtalade ning käiguosa katendi vahetus).

Tõlliste piirkonnas

1) Hööveldati kruusateed.

2) Parandati asfaldiaugud pigi-killustikmeetodil Tsirguliinas, Soorus, ,Laatres

3) Paigaldati Tsirguliina ja Sooru 24 lilleamplit ja tagati nende hooldus ning kastmine

Õru piirkonnas

1) Haljasalade igapäevastel Õru puhkealade hooldus-niitmistöödel rakendati 0 pöörderaadiusega murutrakor TORO, töötab suurepäraselt.

2) Kohandati garaaž (kruusapõrand, elektriinstallatsioon) hooldustehnika hoidmiseks, samuti sotsiaaltöö elektriauto hoidmiseks ja laadimiseks

3) Hooldati ja varustati kastmisveega Priipalu kalmistut.

4) Hooldati Õrus rajatud seiklusparki.

Karula piirkonnas

1) Parandati Kaagjärves teetruup.

2) Korraldati teeäärte niitmine.

2) Korraldati Lüllemäel murdumisohtlike puude hooldus arboristide abiga.

3) Kaardistati bussipeatuste remondivajadus ja võeti hinnapakkumused.

Taheva piirkonnas

1) Hööveldati kruusateed Harglas, Tahevas, Laanemetsas, Koikkülas

3) Korraldati teeäärte niitmine.

4) Kaardistati bussipeatuste remondivajadus ning võeti hinnapakkumised.

1. **Tegevused haljastuse valdkonnas, valla haljastuse vanemspetsialisti haldusalas Valga linnas**
2. Tehti igapäevast puuhooldustööde järelevalvet.
3. Hooldati haljasalasid , peenraid ja muid istutusalasid ning korraldati kastmine.
4. Istutati suvelilled kokku 1900 lilletaime linna peenardele ja vaasidesse.
5. Paigaldati suvised lilleamplid.
6. Osaleti üleriigilises kodukaunistamise alases tegevuses. Linnaaednik Anne Vaigre osales ka õppereisil Gotlandile.

**3.Teede ja tänavate hoolduse jooksva remondi valdkonnas Valga linnas**

Lepingupartner OÜ Roadwest tehtud tööd.

1) Parandati pigi-killustikmeetodil löökaugud.  
2) Tasandati kruuskattega tänavaid tappteraga 4 päeval, tehti osalist kruuskattega teede kastmist.  
3) Imurauto Volvo tegi rentslipuhastustöid kokku 21 päeval.  
4) Traktori harjamasin-imur tegi tänavapuhastustöid Valga linnas 32 päeval.  
5) Paigaldati uued Valga valla sildid .

**4. Teede ja liikluse korraldamisega seotud tööd**.

1) Valmis Vahtra tänava pikenduse projekt (Pikk tänav- Karja tänav).

2) Kõrvaldati kõik Maanteeameti poolt tehtud 2017 aasta ettekirjutused puuduste osas ja enamus 2018. aasta ettekirjutustest ning välditi sellega 12 000 euro ulatuses sunniraha määramine.

3) Korraldati tänavate ja teede pindamistööd.

4) Tartu tänaval kõrvaldati ehituseaegsed puudused ja vead.

5) Markeeriti linna tänavad.

6) Pedeli poolsaarel eemaldati rotondi vundamendi jäänused.

**5. Metsanduse valdkonnas**.

1) Rajati ja hooldati Eesti 100 tamme parki.

2) Tehti metsakultuuride hooldamise kava ja alustati hooldustöid.

3) Korraldati hange metsast ümarpuidu väljavedaja leidmiseks.

4) Eraldati eraisikutele puid nende endi poolt küttepuudeks ülestöötlemiseks.

5) Organiseeriti küttepuude tegemine väiksema vajadusega MTÜ-dele ja valla asutustele.

**6. Vallavaraga tehtu.**

1) Alustati menetlust Helmi Anieri pärandvara vastuvõtuks.

2) Omandati pärimistunnistus Igor Taurinsi pärimisasjas.

3) Alustati menetlust Uno Kärneri pärandvara osas.

4) Alustati menetlust korteriomandite avalikul suulisel enampakkumisel võõrandamiseks Võru tänav 26-5 (Valgas) alghinnaga 100 eurot, Võru tänav 32-3 (Valgas) alghinnaga 100 eurot, Uus tänav 2a-18 (Laatres) alghinnaga 300 eurot ja Kirikumõisa tee 5-6 (Harglas) alghinnaga 500 eurot.

5) Võõrandati avalikul suulisel enampakkumisel korteriomand J.Kuperjanovi 66-1 (Valgas) lõpphinnaga 1000 eurot ja korteriomand 87-5 (Lüllemäel) lõpphinnaga 8050 eurot.

6) Alustati Lüllemäe Vana Kalmistu korrastamisega.

7) Alustati hankemenetlust Toogipalu kalmistu urnimatuse ala ehitamiseks.

**Sotsiaaltöö teenistus**

Juulis tehti kokkuvõtteid I poolaastal 2018 makstud sotsiaaltoetustest ja -teenustest, millest alljärgnevalt lühiülevaade:

1. Riiklikku toimetulekutoetust maksti 1654 korral summas 355 366 eurot.
2. Hooldusvajadusega puuetega inimestele maksti hooldajatoetusi 1062 juhul 20 296 euro eest, millele lisandus sotsiaalmaks riigile hooldajate eest 26 832 eurot. Hoolduskulude toetust (kuni 30. aprillini 2018 nimetati abimeedet puudega inimese toetuseks) määrati 1777 korral summas 24 579 eurot.
3. Sissetulekust mittesõltuvaid toetusi (sünni-, ranitsa-, kolme- ja enamalapselise pere koolitoetus, matusetoetus) maksti 300 isikule summas 58 080 eurot ja vähese sissetulekuga inimestele määrati vallaeelarvest täiendavaid sotsiaaltoetusi 512 juhul 17 873 euro eest.
4. Sotsiaalteenuste eest tasuti 557 juhul teenuseosutajatele kokku 152 855 eurot. Nende hulgas oli ööpäevaringne üldhooldusteenus, sotsiaaltransporditeenus, igapäevaelu toetamise teenus, täisealiste päevahoiuteenus, tugiisikuteenus, nõustamisteenus, lapsehoiuteenus, sotsiaalteenus puudega isikule (nt viipekeele tõlketeenus), sotsiaalteenus lastele (nt huviringi suvelaager), isikliku abistaja teenus ning kohaliku omavalitsuse korraldatud omasteta isikute matusekulud.

I poolaastal toimus 8 vallavalitsuse sotsiaalkomisjoni koosoleku, neist 2 erakorralist. Arutlusel oli 39 sotsiaaleluruumi eraldamise ja üürilepingu pikendamise taotlust, 11 erakorralise täiendava sotsiaaltoetuse taotlust, 1 sotsiaalteenuse jätkamise taotlus, 4 hooldekodusse paigutamise ja/või kohamaksu toetuse taotlust, 2 lastekaitse valdkonda jääva pere küsimust, 3 sotsiaalvaldkonna MTÜ taotlust 2018. aastaks tegevustoetuse eraldamiseks. Lisaks anti sotsiaalkomisjonis ülevaade sotsiaalvaldkonna projektide teemal volikogu esindajale ning toimus 1 MTÜ planeeritava tegevuse organiseerimise arutelu.

Lisaks sotsiaalkomisjonis arutlusel olnud 39-le sotsiaalelamispinna küsimusele rahuldati juunis ametniku otsusega veel 8 sotsiaaleluruumi taotlust.

Lastekaitse

Aasta alguse seisuga 24 last asenduskoduteenusel.

Iga kuu asendushooldusteenuse ostu summa: 30 325 eurot (lisandub ülalnimetatud teenuste summale).

Aasta algusest lahkunud asendushooldusteenuselt 3 noort: 1 iseseisvasse ellu, 1 järelhooldusteenusele, 1 kogukonnas elamise teenusele.

Hooldusperes 3 last: iga kuu lapse isiklike vajaduste katteks kokku hooldusperes viibivatele lastele 720 eurot.

Alustatud laste ja perede heaoluprofiili koostamist, mille esialgne planeeritud valmimise aeg on detsember.

27. augustil alustab vanemakoolitusprogramm, milles osaleb 14 lapsevanemat.

Eakate hoolekanne

Valga Haigla AS üldhooldusteenust rahastati järgnevalt: aprillis 40 kohta, mais 45, juunis 45 ja juulis 44 kohta. Valga Haigla AS-ga on sõlmitud üldhooldusteenuse osutamiseks raamleping, mille kohaselt teenuse eest tasutakse igas kuus võrdselt 14 175 eurot. Aasta lõpus tehakse teenuse lepingujärgse ja tegeliku kasutamise põhjal tasaarveldus.

SKA järelevalve

SKA viis eelmises kvartalis läbi ulatuslik järelevalve, mis hõlmas sotsiaaltöötajate vastavust ametinõuetele ning sisuliselt kõiki KOVi sotsiaalhoolekande valdkondi:  lastekaitsejuhtumeid, täisealiste hoolekande juhtumeid, sotsiaalteenuseid, allasutusi, toimetulekutoetuse menetlusi jm. Järelevalvet alustati mais ning esialgse plaani kohaselt valmib raport augusti lõpus.

Juulis 2018 menetleti ja määrati sotsiaaltoetusi ja -teenuseid samade reeglite järgi nagu I poolaastal, statistilisi andmeid on võimalik esitada augusti teises pooles.

30. juulist 2018 töötab Valga vallavalitsuses sotsiaaltöö teenistuse juhatajana Jüri Kõre.

Margus Lepik

Valga vallavanem

Koostas:   
Sirje Lemmik  
Valga vallavalitsus  
meediaspetsialist